Kosovë: Kërkohet pezullimi i bisedimeve me Serbinë deri në lirimin e Haradinajt
Parlamenti i Kosovës kërkoi me një rezolutë pezullimin e bisedimeve me Serbinë deri në lirimin e ish kryeministrit Ramush Haradinaj që po mbahet në Francë.BE-ja kundër pezullimit të bisedimeve
Parlamenti i Kosovës miratoi të enjten një rezolutë me të cilën kërkohet pezullimi i bisedimeve me Serbinë, deri në lirimin e ish kryeministrit Ramush Haradinajt, i cili po mbahet në France në pritje të shqyrtimit të një kërkese të Serbisë për ekstradimin e tij. Rezoluta e propozuar nga Aleanca për Ardhmërinë e Kosovës, mori 78 vota të deputetëve të pranishëm në një seancë që po mbahet ne Prishtinë. Në tekstin e rezolutës kërkohet që "". Rezoluta i bën thirrje qeverisë së Kosovës që të kërkojë nga Bashkimi Evropian pastrimin e listave të urdhër arresteve të lëshuara nga Serbia për qytetarët e Kosovës si dhe t’i informojë të gjitha instancat ndërkombëtare se "". Me 2 mars një gjykatë në qytetin Colmar të Francës lindore, vendosi që të shtyjë për datën 6 prill vendimin lidhur me kërkesën e autoriteteve serbe për ekstradimin e ish kryeministrit të Kosovës, Ramush Haradinaj. Beogradi pretendon se ka ofruar prova të reja që, siç thuhet, nuk janë paraqitur gjatë gjykimit të tij në Hagë, ku zoti Haradinaj është shpallur dy herë i pafajshëm. Zoti Haradinaj u ndalua më 4 janar nga autoritetet franceze në bazë të një urdhër arresti serb. Më 12 janar gjykata e liroi zotin Haradinaj me kusht që të qëndrojë në Francë, në pritje të shqyrtimit të kërkesës serbe. Ky është rasti i dytë që zoti Haradinaj ndalohet në bazë të një urdhër arresti serb. Në qershor të vitit 2015 ai u ndalua në Aeroportin e Lubjanës, në Slloveni, derisa po kthehej nga një vizitë zyrtare në Berlin. Autoritetet në Kosovë kanë kërkuar disa herë nga policia ndërkombëtare, Interpol që mos merren parasysh fletarrestimet e lëshuara nga autoritetet e Serbisë, kërkesa që kishin pasuar disa raste të ndalimit nëpër aeroporte të drejtuesve të ish Ushtrisë Çlirimtare të Kosovës në bazë të fletarrestimeve të Beogradit. Zyra e shefes së politikës së jashtme të Bashkimit Evropian, Federica Mogherini, tha të enjten se thirrja për pezullimin e bisedimeve ndërmjet Prishtinës dhe Beogradit "". Në një deklaratë të zëdhënëse së kësaj zyre, Maja Kocijançiç, thuhet se "", thuhet në deklaratë.